**TariffNytt**

Dato: 8. mai 2018

Tema: Tariffrevisjonen 2018

Sendt til: Bedrifter bundet av avtale nr. 116

**Tariffavtalen for frisører – tariffrevisjonen 2018 – resultatet**

Resultatet av de sentrale forhandlinger om revisjon av tariffavtalen for frisører i 2018 er nå klart, etter at Riksmeklerens forslag ble vedtatt 27. april.

Alle arbeidstakere skal ha et lønnstillegg på kr. 1,30 per time med virkning fra 1. april 2018.

Alle minstelønnssatser er hevet med det samme beløp og satser for øvrig er justert. Legg merke til at satsene for ulempetillegg også er øket.

Alle de nye lønnssatsene finner du i vedlagte protokoll.

Arbeidstakere som er sluttet i bedriften før 27. april 2018 har ikke krav på lønnsforhøyelse. Det skal ikke foretas omregning eller etterbetaling av overtidstillegg for arbeid som er utført før 27. april 2018.

**Lokale forhandlinger**

Tariffavtalen har bestemmelser om lokale forhandlinger i § 13. Husk at de lokale forhandlingene skal være avsluttet senest 1. november 2018. Forhandlingene skal ta utgangspunkt i bedriftens økonomi, produktivitet, konkurranseevne og fremtidsutsikter.

Fra forhandlingene med de tillitsvalgte skal det settes opp protokoll.

**Kontakt**

For spørsmål eller kommentarer, kontakt Arbeidslivsavdelingen i NHO Service og Handel

Telefon: 476 87 384

E-post: advokat@nhosh.no

Vedlegg: Protokoll mellom Fagforbundet og NHO Service og Handel av 27.04.2018